Публикувано от: Михаил Костов - февруари 27, 2017
Първият от планираните пет филма на Джоан Роулинг, разказващи за войната срещу черния магьосник Гелърт Гриндълуолд, получи награда Оскар на церемонията, която се състоя тази нощ.
Филмът беше отличен за костюми. Дизайнерите на дрехите във филма имаха задачата да пресъздадат облеклото на нюйоркчани от началото на 20 век, както и на магьосниците в Америка.
"Фантастични животни и къде да ги намерим" беше номиниран в още една категория - за дизайн на продукцията, но загуби от "Ла Ла Ленд".
Оскарът, макар и само един, е много добро начало за новото начинание на Джоан Роулинг. Нито един от осемте филма за Хари Потър не е получавал такава награда.
За съжаление за поредна година видяхме кадри от "Хари Потър" в минутите за почит към починалите актьори. Преди един месец ни напусна актьорът Джон Хърт, когото гледахме в ролята на Оливандър.
Harry Potter Live in Concert - едно от най-хубавите неща, случвали се на феновете
Публикувано от: Михаил Костов - февруари 26, 2017
Снощи магията на Джоан Роулинг напълно завладя НДК заради филм-концерта "Хари Потър и философският камък".
Ако имате много ХП фенове сред приятелите си във Facebook, най-вероятно и при вас стената с новините се е напълнила със снимки от концерта, който се състоя в НДК. Залата беше пълна с фенове на "Хари Потър" и това лесно можеше да се разбере по безбройните шалчета (предимно Грифиндор, разбира се), времевърти и медальони със знака на Даровете на смъртта.
Преживяването да гледаш филма с жива музика беше наистина впечатляващо, дори повече отколкото очаквах. Аз не съм музикален човек и никога не съм се замислял колко много и различни инструменти участват в музиката за всяка отделна сцена на филма. Сега обаче имах възможност да наблюдавам оркестъра и да гледам как отделните музиканти се включваха, за да съживят магията от екрана.
Вечерта беше колкото музикално, толкова и кино събитие, затова и реакциите на публиката бяха едно от най-ценните неща. Ясно беше, че повеч…
Лорд Волдемор отново на голям екран
Публикувано от: Михаил Костов - февруари 18, 2017
Големият злодей от "Хари Потър" отново се вихри по кината, но този път в анимационния филм "LEGO филмът: Батман".
Филмът е продължение на хита от 2014 "LEGO филмът", в който Батман имаше малка, но много запомняща се роля и си заслужи отделен филм. Един от големите злодеи, срещу които ще се изправи този път е самият Лорд Волдемор.
Интересното е, че актьорът Ралф Файнс ще участва във филма, но ще озвучава друг герой - иконома на Батман Алфред. В ролята на Волдемор ще чуем гласа на комедианта Еди Изард, който на 3 април ще бъде в София и ще представи шоуто си "Force Majeure" в НДК.
Създателите на филма са се свързали с Джоан Роулинг за разрешение и тя се е съгласила, като дори е изпратила предложения за заклинания и реплики, които биха били подходящи за пародийния Волдемор.
Филмът вече е по кината.
Публикувано от: Михаил Костов - февруари 17, 2017
Актрисата Скарлет Бърн се съблече за списание "Плейбой".
Ролята на Панси Паркинсън, която във филма е почти изцяло мълчалива, е била поверявана на няколко актриси, но най-известна е последната - Скарлет Бърн.
Скарлет е годеница на Купър Хефнър, син на създателя на най-популярното мъжко списание в света.
Преди около година Хю Хефнър обяви, че списанието спира да публикува голи снимки, което, макар да е логично във време, когато порнографията е по-достъпна от всякога, шокира целия свят. Днес издателите признават, че спирането на голите снимки е било грешка, затова се връщат.
Снимките на Скарлет ще бъдат публикувани в броя за март.
Много от феновете на "Хари Потър", които са чели книгата само на български, сигурно си представят Панси грозна, защото в изданието на Егмонт тя е описана като "момиче с кучешко лице". Всъщност Панси (която дълго време всички считахме за най-логичната кандидатка за съпруга на Драко) не е някоя песоглавка, а има лице, което наподобяв…
И именно това чувство на пълна безнадеждност, безсилие и отчаяние е въздействието, което имат дименторите в книгите ѝ. Роулинг казва, че по онова врем…
Публикувано от: Михаил Костов - февруари 15, 2017
Актрисата Ема Уотсън, която изигра образа на Хърмаяни Грейнджър въф филмите по "Хари Потър" беше обявена за жена на годината от модното списание "Ел".
Ема беше отличена заради хуманитарната си дейност в защита на правата на жените и равенството между половете.
Публикувано от: Михаил Костов - февруари 14, 2017
За пръв път Хари се сблъсква с този празник когато е във втори курс, а инициатор е преподавателят по Защита срещу черните изкуства Гилдрой Локхарт. Локхарт е привърженик на празника и Роулинг разказва в Pottermore, че веднъж, когато е бил в училище, Локхарт сам си е изпратил 800 картички. Инициативата му в Хогуортс среща успех, най-вече сред момичетата и Хари получава поздрав. Ние никога не научаваме кой е авторът на стихотворението, което Хари е принуден да изслуша пред почти цялото училище, но нямаме съмнение, че е било от Джини Уизли.
За втори път на Хари му е припомнено, че има такъв празник, когато е в пети курс и излиза с Чо Чан. Тогава почти пропуска шанса си да я покани, но когато денят идва и двамата сядат да пият кафе в сладкарницата на мадам Пудифут, коя…
Награда BAFTA за "Фантастични животни и къде да ги намерим"
Първият филм по сценарий на Джоан Роулинг получи едно отличие на церемонията на наградите BAFTA - третата най-голяма филмова награда в света.
Филмът на Роулинг е отличен в категорията "Дизайн на продукцията", а беше номиниран за още 4 награди: "Изключителен британски филм", "Костюми", "Визуални ефекти" и "Звук".
Получената награда е добър знак, защото филмът е номиниран в същата категория за наградите "Оскар", които ще бъдат раздадени след две седмици. Освен за дизайн, "Фантастични животни и къде да ги намерим" е номиниран и за костюми.
Публикувано от: Михаил Костов - февруари 13, 2017
След като влиза в света на магьосниците, Хари се сблъсква с какви ли не странни и чудновати хора и същества, но няма нищо толкова откачено, колкото Луна Лъвгуд, която днес празнува своя 37-и рожден ден.
Мислех да направя тази публикация от типа "(определен брой) неща, които не знаете за Луна". но реших, че само изброяването на факти от Pottermore, като името на майка ѝ (Пандора) или имената на съпруга и децата ѝ (Ролф Скамандър, от когото ражда близнаците Лоркан и Лизандър) не е достатъчно за този персонаж. Затова реших да изброя любимите си части от "Хари Потър" с нейно участие.
1. Нормален като Луна
Когато Хари за пръв път вижда тестролите, осъзнава, че за Рон и Хърмаяни те са невидими, което го кара да се усъмни в здравия си разум, но за негово щастие се намесва Луна, момичето, което чете списание наопаки и има репички за обеци, и тя го "успокоява" с думите: "Ти си точно толкова нормален, колкото съм и аз."
2. Като приятели
Едно от симпатичните…
Публикувано от: Михаил Костов - февруари 10, 2017
Преди близо 20 години музикантът Брус Спрингстийн започнал да чете на децата си съвсем новата по това време книга "Хари Потър" от Джоан Роулинг. Историята го вдъхновила да напише песен, която по-късно предложил на WB за първия филм от поредицата, но те отхвърлили.
16 години тази история беше част от многото легенди около "Хари Потър", но днес песента се появи в интернет. Заглавието е "I'll Stand By You Always" и феновете няма как да не направят връзка с глава 34 на "Хари Потър и даровете на смъртта", но имайте предвид, че записът е правен доста години преди Роулинг да напише своето култово "Always".
Ейдълбърт Уофлинг, който не е писал "История на магията"
Вчера, докато четях главата от препрочитателския план на Daily Potter, попаднах на една много интересна грешка на Роулинг, за която повечето млади читатели може и да не знаят, защото е поправена в по-късните издания, включително и на български.
В първата глава на Хари Потър и затворникът от Азкабан се казва, че Хари чете книгата "История на магията", писана от Ейдълбърт Уофлинг, но всички ние знаем, че тази книга е писана от Батилда Багшот, защото тя е дадена като автор в училищния списък на Хари от първата книга и има важна роля в последната.
Роулинг вероятно е била измислила и Батилда и Ейдълбърт, които имат доста общо неща и се е объркала докато е писала "Затворникът от Азкабан". По-късно, когато забелязва грешката, променя името.
Кой е Ейдълбърт Уофлинг?
Името на Уофлинг се споменава и в "Хари Потър и даровете на смъртта", където той е посочен като теоретик на магията. И второто му споменаване е свързано с Батилда Багшот, защото се казва, че те двамата…
Артър Уизли - 7 неща, които може да сте забравили или да не знаете
Публикувано от: Михаил Костов - февруари 06, 2017
Днес бащата на Рон (и на още 6 деца) има рожден ден и навършва 68 години, затова реших да споделя няколко неща за него, които може да сте забравили от книгите или никога да не сте знаели, защото Роулинг ги е разкрила по друг начин.
1. Майката на Артър е вещицата Седрела Блек, която се омъжва за магьосника Септимус Уизли. Въпреки, че Септимус е чистокръвен магьосник, родът Уизли отдавна има репутация на родоотстъпнически, затова семейство Блек премахват Седрела от родословното си дърво и я лишават от наследство.
2. Роулинг разкри в сайта си, че Артър има двама братя, но не разкри имената им. Най-вероятно обаче единият от тях е чичото на Рон Билиус, на когото е кръстен той.
4. Работи в отдел "Злоупотреба с мъгълски вещи", който се намира на втория етаж на Министерството на магията. Реших, че е важно да спомена това, защото на вчерашната препрочитателска срещ…
Страхотни специални издания за 20-годишнината на "Философският камък"
Публикувано от: Михаил Костов - февруари 04, 2017
От издателство Bloomsbury обявиха, че ще пуснат на пазара четири нови издания на "Хари Потър и философският камък", за да отбележат годишнината от излизането на първата книга.
Изданията ще бъдат с уникални корици за всеки дом, специални илюстрации и уникално съдържание във всяка книга, в зависимост от дома на корицата.
Книгите ще излязат през юни.
Вътре обаче останах приятно изненадан - срещу четири маси, представляващи всеки от домовете в Хогу…
Крийчър едва ли има много почитатели, но с…
Публикувано от: Михаил Костов - февруари 02, 2017
През 2016 отново имаше събитие, този път в повече градове, включително и в София. На събитието в книжарница Хеликон …
Публикувано от: Михаил Костов - февруари 01, 2017
Днес се навършват точно 7 години от деня, в който направих групата Daily Potter във Facebook. тъкмо след като бяхме приключили с четенето на първите няколко глави от "Хари Потър и философският камък".
Идеята за подобен клуб ми дойде след като няколко пъти вече се бяхме събирали с фенове в София и в Пловдив. По това време най-доброто място да се запознаеш с фенове на "Хари Потър" беше форумът на potter-mania, някога най-големият български ХП сайт, затова там предложих да си направим план и да препрочитаме книгата заедно.
През първата година от съществуването на клуба нямахме определено време и конкретно място, на което да се събираме, затова сме правили срещи по паркове, заведения, молове и в домашни условия.
В края на 2010-а година за пръв път се събрахме в книжарница Хеликон и те ни позволиха да продължим да организираме срещите си при тях. Благодарение на гостоприемството им можахме да си определим точно време от месеца, в което да се събираме и не се налагаше в…
Артър Уизли - 7 неща, които може да сте забравили ...